Jeesus tulee lähelle meitä.
Otsikkona on Elävä Jumalan valtakunta.
Tavalliset kansat ovat valtakuntia.
Koko ihmiskuntaan sisältyy tämä Jumalan valtakunta.
Hyvin erikoista oli, että Johannes Kastaja julisti Jeesuksesta -
ennen Jeesuksen julki tulemista Vapahtajana ja Herrana.
Johannes Kastaja ilmestyi Hänen edellään Elian hengessä -
Jumalan lähettämänä ja sanoi: -
"Tehkää parannus, sillä taivasten valtakunta on tullut lähelle."
Hän julisti parannuksen kastetta. Ihmisten tuli tunnustaa syntinsä, -
ja kaste oli parannuksen merkki. Jumala oli ilmoittanut, -
mitä ihmisten pitäisi parannuksen yhteydessä tehdä.
Heidän piti korjata syntielämää totuuden mukaisemmaksi.
Näin Johannes kastoi nämä syntinsä tunnustajat -
ja julisti heitä tekemään parannuksen.
Sen jälkeen, kun ihmiset tekivät parannusta, hän kastoi heidät.
Jeesus Kristus aloitti toimintansa Markuksen evankeliumin alussa.
Jeesus meni Galileaan ja saarnasi Jumalan evankeliumia ja sanoi: -
"Aika on täyttynyt, ja Jumalan valtakunta on tullut lähelle; -
tehkää parannus ja uskokaa evankeliumi".
Se evankeliumi varsinaisesti on Jeesus Kristus itse.
Usko Jumalan Poikaan pelastaa.
Usko siihen, että Jeesus on tullut syntisten syntien sovittajaksi, -
tieksi ja totuudeksi ja elämäksi Jumalan yhteydessä.
Tuossa tehtävässä Jeesus Kristus itse ilmaisi sen, -
että tuossa valtakunnassa Hän on Kuningas ja Vapahtaja.
Hän toi ajan täyttymyksen, ja profeettain julistus toteutui Hänessä.
Jumalan valtakunta tuli Hänen muodossaan ja mukanaan.
Parannuksen teko oli mahdollinen, -
koska Jeesus antoi anteeksi syntejä.
Hänen ristintyönsä sovitti myös kaikkien niiden synnit, -
jotka tunnustavat syntinsä ja pyytävät, -
että Jeesus Kristus saa pelastaa heidät Jumalan yhteyteen -
kulkemaan kohti ikuista elämää.
Jeesus puhuu valtakunnasta, -
ja Hän antoi opetuslapsille tehtäväksi -
julistaa Jumalan valtakuntaa.
Luukas 9: "Niin hän kutsui kokoon ne kaksitoista -
ja antoi heille voiman ja vallan kaikkia riivaajia vastaan -
ja voiman parantaa tauteja. Ja hän lähetti heidät julistamaan -
Jumalan valtakuntaa ja parantamaan sairaita."
Tuo Jumalan valtakunnan julistus merkitsi aina -
pelastussanomaa synneistä ja niistä asioista, -
mitkä erottavat ihmistä Jumalasta.
Jeesus tuli Vapahtajaksi tuomaan Jumalan totuuden.
Johanneksen evankeliumin alussa sanotaan, -
että Hän oli täynnä armoa ja totuutta.
Siksi varmaan syntiset halusivat olla Hänen lähellään, -
kun he kuulivat tuon armollisen totuuden Sanan.
Viinipuuvertauksessa Jeesus sanoo eräässä jakeessa: -
"Te olette jo puhtaat sen sanan tähden, -
jonka minä olen teille puhunut."
Jos totuus merkitsee ihmiselle sitä, että se paljastaa, -
mutta vie synnintuntoon ja parannuksen tekoon, -
niin silloin emme ole enää omien totuuksiemme varassa, -
vaan Jumalan Sanan totuuden varassa.
Hän lähetti 12 opetuslapsen jälkeen myös 70 opetuslasta -
viemään eteenpäin Jumalan valtakuntaa -
eli julistamaan evankeliumia Jeesuksen todellisuudesta.
Ja sitten pääsy Jumalan valtakuntaan.
On aika erikoista, että sinne ei mennä niin kuin junalla -
tai lentokoneella tai autolla rajan yli.
Sehän on valtakunnasta toiseen menemistä täällä maan päällä.
Jeesus sanoo Matteuksen evankeliumin 18. luvussa: -
"Totisesti minä sanon teille: ellette käänny -
ja tule lasten kaltaisiksi, ette pääse taivasten valtakuntaan.
Sentähden, joka nöyrtyy tämän lapsen kaltaiseksi, -
se on suurin taivasten valtakunnassa."
Opetuslapset väittelivät siitä ja miettivät, -
kuka on suurin taivasten valtakunnassa.
Silloin Jeesus otti lapsen heidän keskelleen ja sanoi, -
että kun kääntyy ja on lapsen kaltainen, niin on suurin.
Ja edelleen Markuksen 10. luvussa:
"Mutta kun Jeesus sen näki, -
(että opetuslapset estelivät lapsia tulemasta Jeesuksen luo), -
"närkästyi hän ja sanoi heille:
'Sallikaa lasten tulla minun tyköni, älkääkä estäkö heitä, -
sillä senkaltaisten on Jumalan valtakunta.
Totisesti minä sanon teille: joka ei ota vastaan -
Jumalan valtakuntaa niinkuin lapsi, se ei pääse sinne sisälle.'"
On hyvin erikoista, että Jumalan minulle suomassa perhekunnassa, -
isän ja äidin kodissa Vimpelin Hallapuron koululla, -
oli julistaja, joka julisti: "Onko täällä tilaisuudessa ketään, -
joka tahtoisi Jeesuksen Kristuksen Herrakseen ja Vapahtajakseen?"
No, puheen jälkeen pieni lapsi oli tämän ymmärtänyt.
Alle kouluikäisenä minäkin nostin käteni.
Se ei ollut mitenkään vastenmielistä, -
vaan se oli sydämessä oleva tahto, lapsen tahto.
Muistan vaimoni eläessään -
kertoneen tämän saman.
Tädit olivat häntä pyytäneet mukaan Helsinkiin, -
jossa oli ollut ulkomaalainen evankelista.
Puheiden jälkeen tuli kutsu pelastukseen Jeesuksen seuraajaksi.
9-vuotiaana hän oli tuon ihmeellisen kutsun ottanut vastaan.
Kylläkin monien nuoruusvuosien jälkeen -
25-vuotiaana avioliitossa ja esikoista odottaessamme -
me sitten yhdessä koimme sen samanaikaisesti.
Antauduimme Jeesukselle Kristukselle lapsen kaltaisesti uudelleen, -
mutta siis aikuisena. Se oli Jumalan hetki meidän elämässämme.
Markus kirjoittaa: "Silloin Jeesus katsoi ympärilleen -
ja sanoi opetuslapsillensa: 'Kuinka vaikea onkaan niiden, -
joilla on tavaraa, päästä Jumalan valtakuntaan!'
Niin opetuslapset hämmästyivät hänen sanoistaan.
Mutta Jeesus rupesi taas puhumaan ja sanoi heille: -
'Lapset, kuinka vaikea onkaan niiden, jotka luottavat tavaraansa, -
päästä Jumalan valtakuntaan!'"
Siis nämä näkyväiset.
Ne ovat kaikki ajallisen elämän tarpeita.
Tuo näkymätön Jumalan valtakunta ei olekaan -
tavaran paljoutta ja omistamisen suuruutta, -
vaan aarteet ovat talletettuina taivaissa.
Aika erikoista oli, että kun Jeesus puhui Nikodemukselle -
Jumalan valtakunnasta, niin Nikodemus oli valtiomies, -
joka oli hyvin perillä VT:n kaikesta opetuksesta, -
mitä siinä uskonnollisessa yhteisössä jaettiin VT:n aikana.
Temppeli oli perustettu hyvin voimakkaasti -
Jumalan Sanan tuntemiseen.
Jeesus sanoo Nikodemukselle: "Mikä lihasta on syntynyt, on liha; -
ja mikä Hengestä on syntynyt, on henki."
Jumala Henkensä kautta oli varustanut -
- ei ainoastaan profeettoja, vaan Jumalalle mieleisiä hallitsijoita.
Jumalan Henki vaikutti siinä, -
kuinka Jeesus tahtoi opettaa Nikodemusta.
Ei varmasti ihan helposti mennyt lävitse ymmärrykseen ja uskoon, -
kun Jeesus sanoi: "Totisesti minä sanon sinulle: -
joka ei synny uudesti, ylhäältä, se ei voi nähdä Jumalan valtakuntaa".
Tämä näyttää olevan yksi suuri ongelma -
sukupolvesta toiseen, vuosisadasta toiseen.
Kun ihminen ei ole vielä päässyt sisälle uskoon Jeesukseen, -
niin monet asiat ovat hyvin vaikeita ymmärtää.
Inhimillisen viisauden kautta tulee harkinta ja viisaus, -
jota ihminen ymmärtää ja luulee itse olevansa viisas.
Kaikki viisaus on kuitenkin kätkettynä Kristuksessa.
Näin Sana todistaa. Kun lähdetään siitä, -
että ei voi nähdä Jumalan valtakuntaa, niin Raamatussa sanotaan, -
että mitä silmä ei ole nähnyt eikä korva kuullut, -
sen Jumala valmisti niille, jotka Häntä seuraavat.
Näkymättömällä maailmalla Jumala viestittää -
ja näkyvässä maailmassa Hän avaa Jumalan Sanan, -
jota luetaan ja opetetaan.
Näiden hengellinen ymmärrys ei avaudu lihalle, -
vaan siihen tarvitaan hengen avaaminen, -
että Pyhä Henki avaa ihmiselle.
Edelleen Jeesus jatkaa Nikodemukselle: -
"Totisesti, totisesti minä sanon sinulle: -
jos joku ei synny vedestä ja Hengestä, -
ei hän voi päästä sisälle Jumalan valtakuntaan."
Eli tuo Pyhän Hengen työ...
Kun ihminen antautuu Jeesukselle, -
niin Pyhä Henki tavallaan avaa sen ymmärryksen, -
mutta avaa myös sisälle pääsyn syntien anteeksiantamukseen.
Kun uskoo Jeesukseen Kristukseen, -
niin se myös todistaa syntien anteeksiantamusta.
Edelleen tämä valtakunnan Sana on niin erikoinen, -
että nykyään sitä tuskin kuulee.
Vuosikymmenien aikana on paljon kuullut -
oman julistuksen lisäksi myös muitten julistusta, -
mutta hyvin harvoin puhutaan Jumalan valtakunnasta.
Hyvin suuri poikkeus on kuitenkin se, -
että me aina rukoilemme Isä meidän -rukousta, -
ja siinähän tuo samainen asia tulee alussa ja lopussa.
Siitä vain nämä muutamat jakeet -
Matteuksen evankeliumin 6. luvussa: -
"tulkoon sinun valtakuntasi; tapahtukoon sinun tahtosi -
myös maan päällä niinkuin taivaassa;
Tuo valtakunnan tahto on meille siis ilmoitettuna Jumalan Sanassa.
Silloin, kun taivaan tahto on meille ilmoitettu, -
niin sen pitäisi tavallaan sisäistyä meihin.
Mitä Jeesus toi Isän sydämeltä meille elämämme sisällöksi, -
niin siinä se valtakunnan todellisuus tulee ja tapahtuu.
Toisaalta Efesolaiskirjeestä otan tähän: -
Meidät on asetettu Kristuksessa taivaallisiin.
Eli se ihmeellinen rauha, joka on kaikkea ymmärrystä ylempi.
Siitä Jeesus sanoo: "Rauhan minä jätän teille: minun rauhani -
- sen minä annan teille. En minä anna teille, -
niinkuin maailma antaa. Älköön teidän sydämenne olko murheellinen -
älköönkä peljätkö."
Jumalan valtakunnan todellisuus sisältää rakkautta, iloa, rauhaa.
Kaikkea sitä ikuisuusnäkökulmasta eli taivaan aarteina.
Myös rakkaus on taivaan aarteena taivasten valtakunnassa.
Ennen kaikkea Jumalan rakkaus, koska Hänellä on anteeksiantamus.
Jeesuksen aikana oli murheellista,
että tapahtui se, mitä sukupolvissa sen jälkeenkin on tapahtunut, -
ellei ole herätyksen henkeä, taivasten valtakunnan henkeä paikalla.
Tämä vastustus on merkillistä. Luvussa Matteus 21 -
Jeesus sanoo heille (siis kirjan- oppineille, fariseuksille, -
saddukeuksille, ehkä ylipappejakin oli mukana): -
"Ettekö ole koskaan lukeneet kirjoituksista: -
'Se kivi, jonka rakentajat hylkäsivät, on tullut kulmakiveksi;
Herralta tämä on tullut ja on ihmeellinen meidän silmissämme'?
Sentähden minä sanon teille: Jumalan valtakunta otetaan teiltä pois -
ja annetaan kansalle, joka tekee sen hedelmiä.
Ja joka tähän kiveen kaatuu, se ruhjoutuu, -
mutta jonka päälle se kaatuu, sen se murskaa."
On murheellista, -
ellei tuo kulmakivi Kristus saa olla -
hengellisten yhteisöjen todellinen johtaja -
ja yhteisöt alamaisuudessa Hänelle.
Pääasiana on Hänen opetuksensa, mutta myös Hänen läsnäolonsa.
Jeesus rakensi kaiken siihen todellisuuteen, -
että Pyhä Henki puolustaa ja kirkastaa Kristusta.
Pyhä Henki avaa kirjoitukset.
Pyhä Henki antaa hedelmää kantavat todellisuudet.
Jeesus sanoo Pyhästä Hengestä: -
"Jos joku janoaa, niin tulkoon minun tyköni ja juokoon."
Sen Hän sanoi Pyhästä Hengestä, joka niiden piti saaman, -
jotka uskovat Häneen.
Siis tulee Jeesuksen tykö ja janoaa Pyhää Henkeä, -
joka kirjoituksista avaa Jumalan tahdon -
yhä uudelleen ja yhä syvemmin.
Silloin tuo suhde Jumalan valtakunnassa on elävä suhde -
elävään Jeesukseen Pyhän Hengen kautta.
Samalla se on suhde Isään, koska Jeesus toteutti Isän tahdon.
Tänä päivänä menemme eteenpäin, koska vastustus oli sellainen, -
että he eivät ymmärtäneet. He eivät näet olleet päässeet -
sisälle Jumalan valtakuntaan elävästi.
Jeesus kyllä sanoi vastustajille, -
että Jumalan valtakunta on sisällisesti teissä.
Heillä oli tieto, mutta he eivät olleet Jeesukselle antautuneet -
eivätkä Johannes Kastajallekaan antautuneet -
tekemään Jumalan Sanan mukaista totuudellista parannusta.
Kun nämä asiat avautuvat, että synti on kaiken este, -
niin silloin myös tämä Jumalan valtakunta...
Siitä Jeesus opettaa (Luukas 17): -
"Ei Jumalan valtakunta tule nähtävällä tavalla, eikä voida sanoa: -
'Katso, täällä se on', tahi: 'Tuolla';
sillä katso, Jumalan valtakunta on sisällisesti teissä".
Jumalan Sanan perustotuuksien tunteminen oli kyllä kuulijoilla, -
joille Jeesus tämän sanoi, mutta jotta se tulee eläväksi, -
niin Jeesuksen täytyy olla se ovi, jonka kautta mennään sisälle.
Sisälle elävään Jumalan valtakuntaan.
Matteuksen evankeliumi edelleen: -
"Sillä hetkellä opetuslapset tulivat Jeesuksen tykö ja sanoivat: -
'Kuka on suurin taivasten valtakunnassa?'
Jeesus osoitti sen aika erikoisella tavalla. Hän sanoi: -
'Sentähden, joka nöyrtyy tämän lapsen kaltaiseksi, -
se on suurin taivasten valtakunnassa.'
Voi, miten kohdellaan lapsia!
"Älkääkä estäkö heitä", sanoo Jeesus opetuslapsille.
Todellisuudessa lapsi jää tänä päivänä -
monien kansojen keskellä täysin ulkopuoliseksi.
Maailman henki ei tunnusta Jeesusta Kristusta, -
ei tunnusta Jumalaa.
Erilaisia jumaluuksia ja uskontoja kyllä, -
mutta ei Raamatun todellisuuden paljastamaa Jumalaa.
Sitä pelastusta, jonka Jeesus Kristus todella tuo ihmisille.
Sitä valtakunnan Kuningasta ja Messiasta, Pelastajaa, -
syntien anteeksiantamuksen ristillä suorittanutta.
Ei, hyvänen aika! Rakkaat ystävät, kyllä tuo lasten tulevaisuus...
Markuksen evankeliumi: "Ja joka viettelee yhden näistä pienistä, -
jotka uskovat, sen olisi parempi, -
että myllynkivi olisi pantu hänen kaulaansa -
ja hänet olisi heitetty mereen."
Kuinka moni ottaisi nykyään vastuuta lapsista tai lapsenlapsista?
Saavatko he kuulla pelastuksensa Sanan?
Muistan erään 3-vuotiaan, joka polvistui ensimmäisenä alttarille.
Kysyin, mitä varten hän tuli.
"Minä pyydän Jeesuksen elämääni."
Se oli kyllä varmasti vanhempien rukouksen tulosta, -
mutta hän tuli. Hänellä oli tämä tieto -
ja hän sai pyytää näin.
Sain julistaa hänelle myös rikkomusten anteeksiantamusta -
Jeesuksen nimessä ja sovinto- veressä.
Lapsikin näet ymmärtää -
pienellä hajanaisella ymmärryksellään, -
erilaisella kuin aikuisella, mutta ymmärtää, jos on tehnyt väärin, -
tehnyt syntiä.
Ihmeellinen Sana on annettu myöskin. Tuo avainten valta, -
josta Jeesus sanoo Matteuksen 16. luvussa: -
"Minä olen antava sinulle taivasten valtakunnan avaimet, -
ja minkä sinä sidot maan päällä, se on oleva sidottu taivaissa, -
ja minkä sinä päästät maan päällä, se on oleva päästetty taivaissa."
Tuo syntien anteeksiantamisen julistus -
Jeesuksen nimessä ja sovinto- veressä.
Usko syntisi anteeksi annetuiksi.
Se on vapauttanut hyvin monia siitä syyllisyydestä, -
kun uskova Pyhässä Hengessä heille on niin julistanut.
Edelleen - ajattelemme valvomista ja tilintekoa.
Muistat varmaan sen ihmeellisen julistuksen 10 neitsyestä.
"Silloin on taivasten valtakunta oleva kymmenen neitsyen kaltainen, -
jotka ottivat lamppunsa ja lähtivät ylkää vastaan.
Mutta viisi heistä oli tyhmää ja viisi ymmärtäväistä.
Tyhmät ottivat lamppunsa, mutta eivät ottaneet öljyä mukaansa.
Mutta ymmärtäväiset ottivat öljyä astioihinsa ynnä lamppunsa.
Yljän viipyessä tuli heille kaikille uni, ja he nukkuivat.
Mutta yösydännä kuului huuto: 'Katso, ylkä tulee!
Menkää häntä vastaan.' Silloin kaikki nämä neitsyet nousivat -
ja laittoivat lamppunsa kuntoon. Ja tyhmät sanoivat ymmärtäväisille:
'Antakaa meille öljyänne, sillä meidän lamppumme sammuvat'.
Mutta ymmärtäväiset vastasivat ja sanoivat: 'Emme voi, -
se ei riitä meille ja teille. Menkää ennemmin myyjäin luo -
ostamaan itsellenne.' Mutta heidän lähdettyään ostamaan, ylkä tuli; -
ja ne, jotka olivat valmiit, menivät hänen kanssaan häihin, -
ja ovi suljettiin.
Ja myöhemmin toisetkin neitsyet tulivat ja sanoivat: -
'Herra, Herra, avaa meille!' Mutta hän vastasi ja sanoi: -
'Totisesti minä sanon teille: minä en tunne teitä'.
Valvokaa siis, sillä ette tiedä päivää ettekä hetkeä."
Ajattelemme vielä sitä, mitä Jeesus sanoo opetuslapsille.
"Älkää lähtekö Jerusalemista, -
vaan odottakaa Isältä sen lupauksen täyttymistä, -
jonka te olette minulta kuulleet. Sillä Johannes kastoi vedellä, -
mutta teidät kastetaan Pyhällä Hengellä, -
ei kauan näitten päivien jälkeen."
"vaan kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka".
Ihmettelemme, kuinka paljon Jeesuksesta, -
Jumalan valtakunnasta, on vertauksia Jeesuksen opettamana.
Kylväjävertaus, jossa ensin saatana ottaa pois ne siemenet.
Sitten ne kylvetään sydämeen, jossa ei olekaan edellytyksiä, -
koska elämä on mennyt tämän maailman ehdoilla.
Tai sitten tämän maailman murheet, -
rikkauden viettelys ja monet himot pääsevät valtaan.
Sydän ei kanna hyvää hedelmää.
Tai sitten tuo oikeamielinen sydän voi kantaa -
30, 60 tai 100 jyvää: -
täyttä hedelmää ja Jumalan tahdon toteutumista.
Kaikki nuo vertaukset ovat tärkeitä -
ja ne ovat sieltä opittavissa (Matteus 13).
Aamen.
Tekstitys: Tuula-Riitta Virrankare